open-index/open-wikipedia-markdown huggingface dataset:
Ερμαϊκή στήλη του Αρχίδαμου Γ΄ (μουσείο της Νάπολης)

Η **ερμαϊκή στήλη του Αρχίδαμου Γ΄** που φιλοξενείται σήμερα στο Εθνικό Αρχαιολογικό Μουσείο της Νάπολι βρέθηκε στην Έπαυλη των Παπύρων (*Villa dei Papiri*) στο Ηράκλειο (Ερκολάνο) της Καμπανίας κοντά στην Πομπηία.
## Ιστορικό του ευρήματος
Στην αρχαιότητα η προτομή στόλιζε το τετράγωνο περιστύλιο της Έπαυλης των Παπύρων (*Villa dei Papiri*) στο Ηράκλειο (Ερκολάνο) της Καμπανίας κοντά στην Πομπηία. Η πλούσια αυτή έπαυλη που ανήκε σε κάποιον επιφανή Ρωμαίο οπαδό του Επίκουρου φιλοξενούσε πλήθος άλλων χάλκινων και μαρμάρινων προτομών σημαντικών φιλοσόφων, στρατηγών και επιστημόνων του αρχαίου κόσμου, καθώς και πολλά άλλα έργα τέχνης, και πλούσια βιβλιοθήκη παπύρων. Η προτομή βρέθηκε σε ανασκαφές τον 18ο αιώνα πριν ακόμα αποκαλυφθεί η ίδια η έπαυλη και μελετήθηκε την εποχή του Βίνκελμαν και αργότερα από τον Πάουλ Βόλτερς το 1888.

## Περιγραφή
thumb|right|250px|Έγχρωμη απόδοση της προτομής
Η μαρμάρινη ερμαϊκή στήλη εικονίζει έναν μεσήλικα στρατιωτικό που φοράει πανοπλία και ζώνη σπαθιού στον δεξιό ώμο. Η κόμη είναι στεφανωμένη με διπλό στρόφαιο. Καταλήγει σε μακρές κυματιστές μπούκλες που πέφτουν δεξιά και αριστερά, και σε κοντές τούφες στο ηλικιωμένο κούτελο. Τα έντονα φρύδια δεσπόζουν πάνω από τις κόγχες με τους μικρούς προεξέχοντες οφθαλμούς. Το μέτωπο είναι σουφρωμένο με δύο οριζόντιες ρυτίδες. Το μουστάκι είναι ιδιαίτερα παχύ και ταιριάζει απόλυτα στην κοντή μα και πυκνή γενειάδα από χοντρές κατσαρές τούφες. 

Κάτω από την δεξιά επωμίδα φέρει ζωγραφισμένη επιγραφή με το όνομα του εικονιζομένου: «*ΑΡΧΙΔΑ..C*». Τα γράμματα έχουν μέγεθος 1,5 εκατοστών.

## Ερμηνεία
thumb|right|239px|Η επιγραφή της προτομής. Σημαντική λεπτομέρεια για την αποκρυπτογράφηση του εικονιζόμενου προσώπου της προτομής.
Αρχικά ερμηνεύτηκε από τον Camillo Paderni ως προτομή του Αρχιμήδη, διότι δύο γράμματα της μισοσβησμένης επιγραφής διαβάστηκαν ως Μ. Μετά από επανεξέταση της επιγραφής από τον Βόλτερς έγινε αντιληπτό ότι το σχήμα των γραμμάτων αυτών δεν δικαιολογεί την ερμηνεία τους ως ένα γράμμα Μ, αλλά θα πρέπει να διαβαστούν ως δύο γράμματα, ΔΑ. Η προτομή εικόνιζε τον Προκλήδη Αρχίδαμο Β΄, αν και πάλι η εκτίμηση ήταν λανθασμένη. 

Σήμερα ερμηνεύεται ως προτομή του εγγονού του Αρχίδαμου Β΄, επίσης Σπαρτιάτη βασιλιά Αρχίδαμου Γ΄ που σκοτώθηκε σε μάχη στην Ιταλία μαχόμενος επικεφαλής μισθοφόρων στο πλευρό των Ταραντίνων και κατά των Μεσαπίων, ανήμερα της Μάχης της Χαιρωνείας στις 7 Μεταγειτνιώνος του 338 π.Χ.. 

Πιστεύεται ότι η προτομή αντιγράφει τις λεπτομέρειες ενός από τους δύο ανδριάντες που προς τιμή του είχαν στήσει οι Σπαρτιάτες και ως λύτρα για το χαμένο σώμα του οι Ταραντινοί αντίστοιχα στην αρχαία Ολυμπία. Ο Παυσανίας αναφέρει τα αγάλματα αυτά στην περιγραφή του: , και 

Η ταινία στα μαλλιά ερμηνεύεται ως σύμβολο εξουσίας των Σπαρτιατών βασιλιάδων. Επίσης η μακρυά κόμη είναι χαρακτηριστικό γνώρισμα των Λακαιδεμονίων, οι οποίοι συνήθιζαν να κουρεύουν κοντά τα μαλλιά στην παιδική ηλικία ενώ αργότερα τα άφηναν να μεγαλώσουν.

## Πηγές

* 
* 

## Εξωτερικοί σύνδεσμοι
* Παρουσίαση της προτομής από το Μουσείο της Νάπολι

Κατηγορία:Προτομές
Κατηγορία:Εκθέματα στο Εθνικό Αρχαιολογικό Μουσείο της Νάπολι
Αντώνης Παπαδόπουλος (ηθοποιός, γεν. 1949)

Ο **Αντώνης Παπαδόπουλος** (Καρδίτσα, 3 Ιουλίου 1949 - Αθήνα, 22 Σεπτεμβρίου 2016) ήταν Έλληνας ηθοποιός.

## Σύντομο βιογραφικό
Γεννήθηκε στην Καρδίτσα. Υπήρξε μαθητής του Καρόλου Κουν στο Θέατρο Τέχνης «Κάρολος Κουν». Την περίοδο της Χούντας εξορίστηκε στη Μακρόνησο ενώ η συμμετοχή του στην Εξέγερση του Πολυτεχνείου ήταν ενεργή. Ερμήνευσε πρωταγωνιστικούς ρόλους στις ακόλουθες τρεις ταινίες του Κώστα Ζάππα:
* *Μικρές ελευθερίες* (2008) 
* *Η ανταρσία της Κόκκινης Μαρίας* (2011)  και
* *Αγάπη, Αγάπη, Αγάπη* (2016). 
Πέθανε από καρκίνο στις 22 Σεπτεμβρίου 2016 και κηδεύτηκε την επομένη στο Κοιμητήριο Βύρωνα.

Ο Αντώνης Παπαδόπουλος δεν είχε καμία συγγένεια με τον συνονόματο και συνεπώνυμό του κωμικό ηθοποιό, Αντώνη Παπαδόπουλο, ο οποίος απεβίωσε το 1983.

## Παραπομπές


Κατηγορία:Έλληνες ηθοποιοί κινηματογράφου
Κορμός του Αισώπου

Ο **κορμός του Αισώπου** είναι έργο τέχνης από την Έπαυλη Αλμπάνι.
## Περιγραφή
Εικονίζει τον Αίσωπο. Το σακάτικο σώμα του, καμπούρικο και σκεβρωμένο αναφέρεται για πρώτη φορά τον 14ο αιώνα από τον Πλανούδη. Σύμφωνα με ένα επίγραμμα του Αγαθία υπήρχε ένα γλυπτό του Αισώπου, έργο του Λύσιππο, που ήταν στημένο μπροστά στις προτομές των επτά σοφών της αρχαιότητας. Σύμφωνα με τον Τατιανό υπήρχε και άλλο ένα γλυπτό του Αριστόδημου, που είχε αποκτήσει φήμη εφάμιλλη των μύθων του. Εικονίζει το γυμνό κορμί του Αισώπου από το κεφάλι μέχρι τους μηρούς, συμπεριλαμβανομένου του φαλλού του, και χωρίς χέρια και πόδια. Είναι καμπούρης, με προτεταμένο θώρακα και χωρίς κοιλιά. Ο λαιμός είναι κοντός, η κεφαλή φυσική με φουντωτά μαλλιά και μούσι. Η έκφραση του προσώπου είναι φυσική, με κάποια ειρωνική και καλοκάγαθη πρόθεση. Η ματιά είναι στραμμένη προς τα επάνω δεξιά.

## Πηγές

* 

Κατηγορία:Προτομές
Ρένα Ασημακοπούλου

Η **Ρένα Ασημακοπούλου** είναι Ελληνίδα δικαστικός και διατελέσασα πρόεδρος του Αρείου Πάγου από το 2011 έως το 2013.

## Βιογραφικά στοιχεία

Γεννήθηκε το 1946 στην κοινότητα Χατζή Πυλίας του νομού Μεσσηνίας, όπου τελείωσε και το γυμνάσιο.

Σπούδασε νομικά στο Πανεπιστήμιο Αθηνών και εισήλθε στον δικαστικό κλάδο το 1969. 

Το 2005 προήχθη σε Αρεοπαγίτη και το 2010 ανέλαβε αντιπρόεδρος του Αρείου Πάγου. 

Το 2010 όταν το Ανώτατο Δικαστικό Συμβούλιο εξέταζε την άσκηση πειθαρχικής δίωξης στον Ν. Ζαγοριανό, ανακριτή της υπόθεσης του σκανδάλου Siemens, η Ρένα Ασημακοπούλου μειοψήφισε μαζί με την Ελισάβετ Μουγάκου-Μπρίλλη ζητώντας να τεθεί ο κ. Ζαγοριανός σε προσωρινή αργία. 

Στις 18 Ιουλίου 2011 ανέλαβε πρόεδρος του Αρείου Πάγου. Είναι η πρώτη γυναίκα που αναλαμβάνει το αξίωμα αυτό.

## Εξωτερικοί σύνδεσμοι
*Πρόεδρος του Αρείου Πάγου, Άρειος Πάγος

## Παραπομπές


Κατηγορία:Πρόεδροι του Αρείου Πάγου
Claymore

Το ***Claymore***  (ιαπωνικά: クレイモア, Χέπμπορν: *Kureimoa*) είναι ιαπωνική σειρά manga σκοτεινής φαντασίας και τρόμου που γράφτηκε και εικονογραφήθηκε από τον Νοριχίρο Γιάγκι. Εκδιδόταν από το Μάιο του 2001 ως τις 4 Δεκεμβρίου του 2014 στα περιοδικά *[[Monthly Shōnen Jump]]* (Μάιος 2001-Ιούνιος 2007), *[[Weekly Shōnen Jump]]* (Ιούνιος 2007-Οκτώβριος 2007) και *[[Jump Square]]* (Νοέμβριος 2007-Δεκέμβριος 2014).

Έχει μεταφερθεί στην τηλεόραση με τη μορφή anime από τα Madhouse Studios σε σκηνοθεσία Χιρογιούκι Τανάκα. Αποτελείται από συνολικά 26 επεισόδια, τα οποία προβλήθηκαν από τις 4 Απριλίου έως τις 26 Σεπτεμβρίου του 2007. Μέχρι τον Φεβρουάριο του 2008, το anime κυκλοφόρησε στην Ιαπωνία σε από την Avex Trax σε επτά DVD, το κάθε ένα περιέχοντας τρία επεισόδια. Από τις 14 Οκτωβρίου του 2008 μέχρι τις 14 Ιουλίου του 2009, η σειρά κυκλοφόρησε στις ΗΠΑ σε μορφή DVD από την Funimation.

Στις 16 Φεβρουαρίου του 2010, η Funimation κυκλοφόρησε ένα πακέτο με την πλήρη σειρά σε μορφή Blu-ray ενώ, στις 30 Ιανουαρίου του 2017, η βρετανική Anime Limited κυκλοφόρησε την Limited Collector's Blu-ray edition της σειράς.

## Πλοκή
μικρογραφία|αριστερά|150px|Το εξώφυλλο της σειράς σε DVD.
Η υπόθεση της σειράς εξελίσσεται σε ένα μεσαιωνικό κόσμο όπου ζουν μαζί τα «Yoma» και οι άνθρωποι. Τα Yoma είναι τέρατα με υπερφυσική δύναμη και ταχύτητα που τρέφονται με ανθρώπους. Έχουν την ικανότητα να παίρνουν ανθρώπινη μορφή και έτσι να διεισδύουν στις ανθρώπινες κοινωνίες προκειμένου να βρουν τροφή.

Μία μυστήρια οργάνωση εκπαιδεύει γυναίκες με σκοπό να πολεμήσει τα Yoma. Πρόκειται για υβριδικές γυναίκες που έχουν σάρκα γιόμα εμφυτευμένη μέσα στο σώμα τους. Έτσι, αποκτούν τις δυνάμεις των Yoma, διατηρώντας όμως την ανθρώπινη φύση τους. Οι απλοί άνθρωποι τις αποκαλούν "Μάγισσες με ασημένια μάτια" ή απλά "Claymore", από τα σπαθιά με το ίδιο όνομα που κουβαλούν. Κάθε πολεμίστρια έχει διαφορετικό σύμβολο στο σπαθί της.

## Ανάπτυξη
Ο κόσμος του *Claymore* είναι εμπνευσμένος από αυτόν της μεσαιωνικής Ευρώπης.

## Παραπομπές


## Εξωτερικοί σύνδεσμοι

* ''Claymore'' (manga) στην ιστοσελίδα της Shueisha (ιαπωνικά)
* ''Claymore'' στο TV Tropes (αγγλικά)

Κατηγορία:Claymore
Κατηγορία:Σειρές anime
Κατηγορία:Σειρές manga
Κατηγορία:Anime και manga σκοτεινής φαντασίας
Κατηγορία:Anime και manga περιπέτειας
Κατηγορία:Anime και manga τρόμου
Κατηγορία:Shōnen anime και manga
Κατηγορία:Madhouse
Κατηγορία:Manga του 2001
Κατίνα Βεΐκου - Σεραμέτη

Η **Κατίνα Βεΐκου - Σεραμέτη** ήταν Ελληνίδα ποιήτρια και λαογράφος. Γεννήθηκε στους Επιβάτες της Ανατολικής Θράκης το 1912 και πέθανε στην Ξάνθη το 1989.
## Βιογραφικά Στοιχεία
Καταγόταν από ευκατάστατη ναυτική οικογένεια των Επιβατών η οποία ακολούθησε την τύχη του Ελληνισμού κατά την Ανταλλαγή πληθυσμών το 1922, και έγινε πρόσφυγας στην μητροπολιτική Ελλάδα. Ξάδερφός της ήταν ο Γεώργιος Βεΐκος, από τον οποίο πήρε το όνομά της και η κεντρική οδός του Γαλατσίου στην Αθήνα. 

Κατά το 1931 αποφοίτησε από το Διδασκαλείο Θεσσαλονίκης και αμέσως διορίστηκε ως η πρώτη δασκάλα του χωριού Μύκη στα Πομακοχώρια της Ξάνθης, απεσταλμένη του Ελληνικού Υπουργείου Παιδείας. 

Ασχολήθηκε από μικρή ηλικία με την συλλογή λαογραφικού υλικού της Ανατολικής Θράκης, και ιδιαίτερα των Επιβατών, ενώ αργότερα ασχολήθηκε και με την καταγραφή λαογραφικού υλικού της Ξάνθης.

Το 1952 τιμήθηκε με το πρώτο βραβείο της "Εν Αθήναις Γλωσσικής Εταιρείας" για την μελέτη της **ΕΠΙΒΑΤΕΣ: Ιστορία, Ήθη και Έθιμα, Γλωσσάριο**, όπου καταγράφει ονομασίες τοπωνυμίων, κάποια έθιμα, και παραθέτει πλούσιο λεξιλόγιο της τοπικής ομιλίας της κωμοπόλεως τωνΕπιβατών της Ανατολικής Θράκης.

Είχε εκδόσει πολλές ποιητικές συλλογές, ενώ έγραφε συστηματικά και στο ξανθιώτικο λαογραφικό περιοδικό **Θρακικά Χρονικά** άρθρα που αφορούσαν στην λαογραφία της Ξάνθης αλλά και των Επιβατών της Ανατολικής Θράκης. 

Μαζί με την Ελπινίκη Σταμούλη-Σαραντή θεωρούνται οι κατεξοχήν λαογράφοι της ευρύτερης περιοχής της Σηλυβρίας, αφού και οι δύο διέσωσαν πολύτιμες μαρτυρίες, καταγράφοντας έθιμα και λαϊκές συνήθειες της Σηλυβρίας, των Επιβατών και της ευρύτερης περιοχής, σήμερα ξεχασμένα.

## Εργογραφία

* ΚΥΜΑΤΑ ΚΑΙ ΨΙΘΥΡΟΙ : ΠΟΙΗΜΑΤΑ. Ξάνθη, 1955.
* ΕΠΙΒΑΤΕΣ : Ιστορία, Ήθη και Έθιμα, Γλωσσάριο. Αρχείον Λαογρ. και Γλωσ. Θησαυρού, 1961.
* Ο δρόμος απ' το Ξάστερο : ΒΙΟΓΡΑΦΙΑ. Θεσσαλονίκη, 1965.
* Δεσμοί : ΠΟΙΗΜΑΤΑ. Ξάνθη, 1973.
* ΠΝΟΕΣ ΤΟΥ ΚΟΣΣΙΝΘΟΥ : ΠΟΙΗΜΑΤΑ. Θεσσαλονίκη, 1976. 
* Ψηφίδες : ΠΟΙΗΜΑΤΑ. Ξάνθη, 1978.
* Ξανθιώτικα Τετράστιχα : ΛΑΟΓΡΑΦΙΚΑ. Ξάνθη, 1978. 
* ΤΟ ΑΝΤΙΔΩΡΟ : ΠΟΙΗΜΑΤΑ. Ξάνθη, 1979.
* ΕΓΕΡΤΗΡΙΑ : ΠΟΙΗΜΑΤΑ. Ξάνθη, 1979.
* Γραφές από την "Χαμένη Πατρίδα". Ξάνθη 1981-82

## Παραπομπές


## Πηγές
* Ολοκληρώθηκε το τριήμερο τιμής στην Κατίνα Βέικου-Σεραμέτη
* Η Ξάνθη «υποκλίνεται» στην Κατίνα Βέικου Σεραμέτη
* Κατίνα Βέϊκου Σεραμέτη: Κουβαλώντας τις μνήμες της Χαμένης Πατρίδας. Toυ Ν. Σεργκενλίδη

Κατηγορία:Έλληνες λαογράφοι
Κατηγορία:Επιβατιανοί
Σάντα Άνα (Ελ Σαλβαδόρ)

Η **Σάντα Άνα** (ισπανικά: Santa Ana) είναι η δεύτερη μεγαλύτερη πόλη του Ελ Σαλβαδόρ μετά την πρωτεύουσα, Σαν Σαλβαδόρ. Είναι η πρωτεύουσα του διαμερίσματος Αουατσαπάν. Έχει πληθυσμό 274.830 κατοίκων (2006).

## Γεωγραφία
Η Σάντα Άνα βρίσκεται βορειοδυτικά του Ελ Σαλβαδόρ και νότια του Σάντα Άνα. Βρίσκεται βορειοανατολικά της Τσαλτσουάπα, νοτιοανατολικά της Ελ Πορβενίρ, βορειοδυτικά της Κοατεπέκε και νοτιοδυτικά της Τεχιστεπέκε. Βρίσκεται περίπου 64 χιλιόμετρα βορειοδυτικά της πρωτεύουσας, Σαν Σαλβαδόρ. Στα βοριοδυτικά της βρίσκεται η λίμνη Κοατεπέκε, η δεύτερη μεγαλύτερη λίμνη του Σάντα Άνα. Η πόλη έχει έκταση 408.01 τ.χλμ..

## Δημογραφία
Η Αουατσαπάν είχε, σύμφωνα με την απογραφή του 2006, 274.830 κατοίκους. Είναι η δεύτερη μεγαλύτερη πόλη του Ελ Σαλβαδόρ μετά την πρωτεύουσα, Σαν Σαλβαδόρ. Έχει πυκνότητα 673.58 κατοίκων ανά τ.χλμ.

## Οικονομία
Η κύρια παραγωγή της Σάντα Άνα είναι ο καφές

## Διοικητική διαίρεση
Ο δήμος της Σάντα Άνα διαιρείται σε 35 καντόνια:

* Αγιούτα 
* Βάγιε δελ Ματανάσο
* Ελ Πορτεσουέλο
* Καλσόνες Αμπάχο
* Καλσόνες Αρρίμπα 
* Κανταρράνα
* Κουτουμά Καμόνες
* Λα Εμπαλισάδα
* Λα Μοντανίτα
* Λας Αράδας
* Λόμα Άλτα
* Λόμας δε Σαν Μαρσελίνο
* Λος Απόγιος
* Μόντε Λάργο
* Νανσιτεπέκε
* Νατιβιδάδ
* Οτσούπσε Αμπάχο
* Οτσούπσε Αρρίμπα
* Πάλο Καμπάνα
* Πιναλίτο
* Πιναλόν
* Πλάνες δε λα Λαγούνα
* Πορτερίγιος δε λα Λαγούνα
* Πορτερίγιος δελ Ματανάσο
* Ποτρέρος Γκάντε Αμπάχο
* Ποτρέρος Γκάντε Αρρίμπα
* Πριμαβέρα
* Ραντσαδόρ
* Σαν Χουάν Μπουένα Βίστα
* Σάντα Λουσία
* Ταμπλόν δελ Ματανάσο
* Τσουπαδέρος
* Φλορ Αμαρίγια Αμπάχο
* Φλορ Αμαρίγια Αρρίμπα

## Αδελφοποιημένες πόλεις
*  Λα Σέιμπα, Ονδούρα
*  Σάντα Άνα (Καλιφόρνια), ΗΠΑ
*  Λεόν, Νικαράγουα
*  Πιρικικάμπα, Βραζιλία
*  Μιραμάρ, ΗΠΑ 
*  Γκέβλε, Σουηδία
*  Νέο Τρινιδάδ, Ελ Σαλβαδόρ 
*  Νεχάπα, Ελ Σαλβαδόρ
* Ακαχούλτα, Ελ Σαλβαδόρ

## Εικόνες

Αρχείο:Monumento_a_la_Libertad.jpg|Το Μνημείο του Λα Λιμπερτάδ

Αρχείο:ES_Santa_Ana_06_2011_2482.jpg
Αρχείο:Metrocentro_Santa_Ana.jpg|Το κέντρο της Πόλης

Αρχείο:ES_Santa_Ana_06_2011_2535.jpg|Θέατρο
Αρχείο:Museo_Regional_de_Occidente.jpg| Το "Περιφερειακό Μουσείο της Δύσης"
Αρχείο:ES Santa Ana 06 2011 2467.jpg|Το Θέατρο της Σάντα Άνα και το Μνημείο του Λα Λιμπερτάδ

Αρχείο:Monumento a Monseñor Romero.jpg|Μνημείο του Όσκαρ Ρομέρο 
Αρχείο:ES Santa Ana 06 2011 2545.jpg|Το Καζίνο Σαντανέκο (Santaneco)

Αρχείο:ES Santa Ana 06 2011 2543.jpg|Το Θέατρο Σάντα Άνα και ο Καθεδρικός Ναός


## Δείτε επίσης
* Κατάλογος πόλεων του Ελ Σαλβαδόρ

## Παραπομπές


## Εξωτερικοί σύνδεσμοι
* 

Σάντα Άνα
Σάντα Άνα
Σάντα Άνα
Πρωτάθλημα ποδοσφαίρου Ρωσίας 1999

Το **Πρωτάθλημα ποδοσφαίρου Ρωσίας 1999** (ρωσικά: Чемпионат России по футболу 1999) ήταν το 8ο Πρωτάθλημα Ρωσίας στην ιστορία του θεσμού. Διεξήχθη από τις 3 Απριλίου μέχρι τις 8 Νοεμβρίου 1999. Πρωτάθλητρια αναδείχθηκε η Σπαρτάκ Μόσχας.

## Γεγονότα

* Σύμφωνα με τα αποτελέσματα του Πρωταθλήματος Ρωσίας 1999, υποβιβάστηκαν η Ζεμτσούζινα Σότσι και η ΦΚ Σίννικ, ενώ τη θέση τους πήραν η Ανζί Μαχατσκαλά και η Φάκελ Βορόνεζ.

## Αποτελέσματα

### Πρωτάθλημα

## Καλύτεροι σκόρερ

## 33 καλύτεροι

### Τερματοφύλακες

* Αλεξάντερ Φιλιμόνοφ (Σπαρτάκ Μόσχας)
* Ρουσλάν Νιγκματούλιν (Λοκομοτίβ Μόσχας)
* Ρομάν Μπερεζόφσκι (Ζενίτ Αγίας Πετρούπολης)

### Αμυντικοί

* Ντμίτρι Παρφιόνοφ (Σπαρτάκ Μόσχας)
* Βαλέρι Μίνκο (ΤΣΣΚΑ Μόσχας)
* Αλεξέι Αριφούλλιν (Λοκομοτίβ Μόσχας)
* Ντμίτρι Χλεστόφ (Σπαρτάκ Μόσχας)
* Ιγκόρ Τσερεφσένκο (Λοκομοτίβ Μόσχας)
* Βιτσισλάφ Ντάεφ (Τορπέντο Μόσχας)
* Ιγκόρ Τσουγκάϊνοφ (Λοκομοτίβ Μόσχας)
* Βίκτορ Μπουλάτοφ (Σπαρτάκ Μόσχας)
* Ευγκένι Βαρλάμοφ (ΤΣΣΚΑ Μόσχας)
* Σεργκέι Γκουρένκο (Λοκομοτίβ Μόσχας)
* Γιούρι Κοφτούν (Σπαρτάκ Μόσχας)
* Ολέγκ Κορναούχοφ (ΤΣΣΚΑ Μόσχας)

### Μέσοι

* Σεργκέι Σιμάκ (ΤΣΣΚΑ Μόσχας)
* Άλμπερτ Σαρκισιάν (Λοκομοτίβ Μόσχας)
* Αλεξάντερ Γκαρσκόφ (Ζενίτ Αγίας Πετρούπολης)
* Αλεξέι Σμέρτιν (Λοκομοτίβ Μόσχας)
* Γιούρι Ντροζντόφ (Λοκομοτίβ Μόσχας)
* Ντμίτρι Χομούχα (ΤΣΣΚΑ Μόσχας)
* Εγκόρ Τιτόφ (Σπαρτάκ Μόσχας)
* Ντμίτρι Λοσκόφ (Λοκομοτίβ Μόσχας)
* Αρτιόμ Μπιζρόντνι (Σπαρτάκ Μόσχας)
* Αντρέι Τίχονοφ (Σπαρτάκ Μόσχας)
* Ρολάν Γκούσεφ (Ντιναμό Μόσχας)
* Ευγκένι Χαρλατσιόφ (Λοκομοτίβ Μόσχας)

### Επιθετικοί

* Αλεξάντερ Πανόφ (Ζενίτ Αγίας Πετρούπολης)
* Ζαζά Ντζανάσια (Λοκομοτίβ Μόσχας)
* Αλεξάντερ Σιρκό (Σπαρτάκ Μόσχας)
* Γκέοργκι Ντεμετράντζε (Αλάνια Βλαντικαφκάς)
* Βλαντίμιρ Κουλίκ (ΤΣΣΚΑ Μόσχας)
* Ολέγκ Τεριόχιν (Ντιναμό Μόσχας)

## Βραβεία

## Πηγές

* Η στατιστική του Πρωταθλήματος Ρωσίας στο rsssf.com (Αγγλικά)
* Το Πρωτάθλημα Ρωσίας 1999 στο WildBall.ru (Ρωσικά)

Πρωτάθλημα ποδοσφαίρου Ρωσίας 1999
Πόλεις του Σάντα Άνα

thumb|right|250px|Το Διαμέρισμα  Σάντα Άνα στο Ελ Σαλβαδόρ

Αυτός είναι ένας **κατάλογος [[πόλη|πόλεων]] του [[διαμέρισμα Σάντα Άνα |Διαμερίσματος Σάντα Άνα]], [[Ελ Σαλβαδόρ]]**:

## Μεγαλύτερες πόλεις
# Σάντα Άνα
# Τσαλτσουάπα

## Άλλες πόλεις

* Ασιέντα
* Άγουα Φρία
* Ελ Κόνγκο
* Ελ Κούχε
* Ε Ματανάζο
* Ελ Παπατουράλ
* Ελ Πάστε
* Ελ Πορβενίρ
* Καντελάρια δε Λα Φροντέρα
* Κοατεπέκε
* Λας Πιλέτας
* Λος Παλμίτος
* Μασαουάτ
* Μεταπάν
* Νέο Κονσεπσιόν
* Σαν Αντόνιο Παχονάλ
* Σαν Αντρές
* Σαν Βισέντε 
* Σαν Πάμπλο Τακατσίκο
* Σαν Σεμπεστιάν Σαλιτρίγιο
* Σαν Χουάν Οπίκο
* Σάντα Λουσία
* Σάντα Άνα
* Σάντα Ρόσα Γκουατσιπιλίν
* Σαντιάγο δε λα Φροντέρα
* Τεξιστεπέκε
* Τσαλτσουάπα
## Δείτε επίσης
* Κατάλογος πόλεων του Ελ Σαλβαδόρ

Πολεις
Γλώσσες Σάμι

Οι **Σααμικές γλώσσες**, επίσης Λαπωνικές, Σάμι ή Σαάμι, είναι ομάδα γλωσσών που ανήκει στον φινοουγγρικό κλάδο των ουραλικών γλωσσών. Μιλούνται στις βόρειες ζώνες της Νορβηγίας, της Σουηδίας, της Φινλανδίας και της χερσονήσου Κόλα στη Ρωσία.

Σ'αυτή την ομάδα γλωσσών ανήκουν:

*Τα νότια σααμικά
*Τα σααμικά του Ούμε
*Τα σααμικά του Πίτε
*Τα σααμικά του Λούλε
*Τα βόρεια σααμικά
*Τα σααμικά σκολτ
*Τα σααμικά του Ίναρι
*Τα σααμικά κίλντιν
*Τα σααμικά τερ

Από αυτές, η περισσότερο διαδεδομένη είναι η Βόρεια Σααμική με περίπου 20.000 ομιλητές.

thumb|right|Σααμική γλώσσα: 1.νότια σααμικά 2.σααμικά του Ούμε 3.σααμικά του Πίτε 4.σααμικά του Λούλε 5.βόρεια σααμικά 6.σααμικά σκολτ 7.σααμικά του Ίναρι 8.σααμικά κίλντιν 9.σααμικά τερ

300px|thumb|right|Γεωγραφική κατανομή των ουραλικών γλωσσών. 

## Εξωτερικοί σύνδεσμοι

* Ođđasat TV Channel in Sami languages
* On line radio stream in various sami languages
*  Introduction to the history and current state of Sami 
* Kimberli Mäkäräinen  "Sámi-related odds and ends," including 5000+ word vocabulary list
* Risten Sámi dictionary and terminology database.
* Giellatekno Morphological and syntactic analysers and lexical resources for several Sami languages
* Divvun Proofing tools for some of the Sami languages
* Sámedikki giellastivra - Sami language department of the Norwegian Sami parliament (in Norwegian and Northern Sami)
* Finland - Sámi Language Act
* Sami Language Resources All about Sami Languages with glossaries, scholarly articles, resources
* Álgu database, an etymological database of the Sami languages (in Finnish and North Sámi)
* Sami anthems , Sami anthems in various Sami languages
* http://nkpmn.org/Arkivgeocitiescomnkpmn/musikk/internasjonalensamisk.html, The Internationale in Northern Sami
* http://how-to-learn-any-language.com/forum/forum_posts.asp?TID=22142&PN=1 An extensive intro to Saami languages and grammar from How To Learn Any Language
* Sámi dieđalaš áigečála the only peer-reviewed journal in Saami languages

Κατηγορία:Γλώσσες της Νορβηγίας
Κατηγορία:Γλώσσες της Ρωσίας
Κατηγορία:Γλώσσες της Σουηδίας
Κατηγορία:Γλώσσες της Φινλανδίας
Κατηγορία:Ουραλικές γλώσσες
Πλειστόκαινο

Το **Πλειστόκαινο** είναι η γεωλογική περίοδος που περιλαμβάνει τη χρονική περίοδο 2.588.000 με 11.700 χρόνια περίπου πριν. Ονομάζεται και **Διλούβιο** ή Εποχή των Παγετώνων. Μαζί με το Ολόκαινο αποτελούν το Τεταρτογενές. Το όνομα Πλειστόκαινο έχει ελληνική προέλευση, από τις λέξεις Πλείστος (= πιο) και καινός (=καινούργιος). Προηγείται του Ολόκαινου και είναι μετά το Πλειόκαινο. Διακρίνεται σε Γελάσιο, Καλάβριο, Ιόνιο και Ταράντιο. Όλες αυτές οι υποπερίοδοι αναγνωρίστηκαν στη νότια Ευρώπη.

Το Πλειστόκαινο κλιματολογικά αποτελούταν από εναλλαγές θερμών και ψυχρών περιόδων (περίοδοι των Παγετώνων). Στις αρχές του 20ού αιώνα διακρίθηκαν τέσσερις περίοδοι παγετώνων, στις οποίες οι παγετώνες αύξησαν το μέγεθός τους και η θαλάσσια στάθμη έπεσε.
## Εξωτερικοί σύνδεσμοι
Φαλτονία Βετιτία Πρόβα

Η **Φαλτονία Βετιτία Πρόβα** (Λατινικά: *Faltonia Betitia Proba*) ήταν η πρώτη χριστιανή γυναίκα ποιήτρια, η οποία έζησε τον 4ο αιώνα.

## Βίος
Η **Φαλτονία Βετιτία Πρόβα** ήταν Ρωμαία αριστοκράτισσα και έγραψε περί το 360 πολύστιχο επικό ποίημα, το *Cento* (στα ελληνικά: Κέντρων, δηλαδή συρραφή διαφόρων στίχων). Πρόκειται για 694 στίχους σε εξάμετρο, αντλημένα ή εμπνευσμένα από τον Βιργίλιο, στα οποία ιστορείται η Παλαιά Διαθήκη (στίχοι: 1-332), και η Καινή Διαθήκη (στίχοι: 333-694).

Η τεχνική της συρραφής ποικίλης και διαφορετικής προέλευσης στίχων δεν ήταν καινούργια στον χώρο της λατινικής γραμματείας. Η Πρόβα «*διαβάζει* χριστιανικά τον Βιργίλιο και βιργιλιανά την Π.Δ και την Κ.Δ.»

Προσπάθησε να δείξει πως ο Βιργίλιος ήταν ένας προφήτης του Χριστιανισμού, χωρίς όμως η ίδια να έχει αφομοιώσει ικανοποιητικά τη διδασκαλία της Εκκλησίας, αφού για παράδειγμα, αποδίδει στον Χριστό ιδιότητες του Αινεία. Το ποίημά της δεν χρησιμοποιήθηκε στην λατρεία, αλλά μεταξύ των αριστοκρατών.

## Παραπομπές


## Πηγές
* Στυλιανός Παπαδόπουλος, Πατρολογία, τομ. Β, Αθήνα, 1990, σελ.207

## Εξωτερικοί σύνδεσμοι
* 

Κατηγορία:Εκκλησιαστική υμνολογία
Γαύριο Άνδρου

Το **Γαύριο** είναι παραθαλάσσιος οικισμός και λιμάνι στην Άνδρο και τις Κυκλάδες του Νοτίου Αιγαίου.

## Γενικά στοιχεία
Το Γαύριο βρίσκεται στα βορειοδυτικά του νησιού, στα ανατολικά του ομώνυμου κόλπου ενώ δυτικά του είναι η χερσόνησος και το ακρωτήριο Στρογγυλό. 
αριστερά|μικρογραφία|Μερική άποψη από το λιμάνι.
Αποτελεί το κυριότερο λιμάνι της Άνδρου, το οποίο περιβάλλεται από την παραλία Χάρακα. Έχει τακτική σύνδεση με τη Ραφήνα (περισσότερα δρομολόγια το καλοκαίρι) καθώς και με Τήνο – Μύκονο. Το λιμάνι έχει μήκος 1 περίπου μίλι, έχει νερά μάλλον αβαθή και ήταν γνωστό από τους αρχαίους χρόνους. Την Ρωμαϊκή εποχή ονομαζόταν *Γαυρολέων*, την εποχή των Μακεδόνων *Γαυρήλος* και αργότερα *Λιμήν του Αγίου Γαβριήλ*.

Είναι ένα τουριστικό μέρος για την Άνδρο καθώς σε απόσταση 2-3 χιλιομέτρων (νοτιοανατολικά) υπάρχουν δύο από τις πιο ωραίες παραλίες του νησιού, η παραλία του Αγίου Πέτρου και η Χρυσή Ακτή (ή Χρυσή Άμμος ή Ψιλή Άμμος). Επίσης κάθε χρόνο, το πρώτο δεκαήμερο Αυγούστου, διοργανώνονται τα "Γαυριώτικα", δηλαδή πολιτιστικές εκδηλώσεις με αθλητικά δρώμενα (τουρνουά σκακιού, «αυγοδρομίες», «τσουβαλοδρομίες»), έκθεση ζωγραφικής με έργα ντόπιων ερασιτεχνών ζωγράφων, κινηματογραφικές προβολές κ.α.

Το Γαύριο απέχει από τη Χώρα περίπου 32 χλμ. Δ.-ΒΔ. και από το Μπατσί 8 χλμ. ΒΔ. Το παλιό όνομα του Γαυρίου ήταν Υδρούσα. Την περίοδο 1835-1912 ανήκε στο Δήμο Γαυρίου. Το 1997, με τη σύσταση του Δήμου Υδρούσας έγινε έδρα του δήμου, ενώ το 2010 στα πλαίσια του Προγράμματος Καλλικράτης προσαρτήθηκε στο Δήμο Άνδρου. Είναι χτισμένο σε υψόμετρο 10 μέτρα και ζουν εκεί σύμφωνα με την  απογραφή 2021 849 κάτοικοι.

## Αξιοθέατα
Σημαντικά αξιοθέατα είναι:

* Ο κυλινδρικός πύργος του Αγίου Πέτρου και ο πύργος Γιαννούλη (χρονολογείται στον 17ο-18ο αιώνα). 
* Η "Βρύση της Μουριάς", χτισμένη το 1882 (κοντά στον πύργο Γιαννούλη)
* Ο λόφος Καστρί στον οποίο έχουν αποκαλυφθεί ίχνη αρχαίου τείχους που έχτισε ο Αλκιβιάδης κατά την εξορία του στην Άνδρο 
* Το ενετικό Κάστρο της "Οστοδωσιάς" ή "Πύργος του Μακροτάνταλου" που αποτελεί χαρακτηριστικό δείγμα αμυντικής αρχιτεκτονικής. 
* Επίσης, απέναντι (δυτικά) στο βουνό Χάρακας, σώζονται υπολείμματα τείχους της Εποχής του Χαλκού.

## Εξωτερικοί σύνδεσμοι

* Πύργος της Οστοδωσιάς ή Κάστρο του Μακροταντάλου από τον Καστρολόγο.

## Παραπομπές


Κατηγορία:Χωριά της περιφερειακής ενότητας Άνδρου
Σέβερους Εντελέχιους

Ο **Σέβερους Εντελέχιους** (Severus Endelechius) ήταν Γαλάτης ρήτορας και ποιητής του 4ου αιώνα μ.Χ.

## Βίος
Ο Σέβερους Εντελέχιους σταδιοδρόμησε στην Ρώμη και είναι συντάκτης του ποιήματος *Carmen de mortibus boum* (Ποίημα περί του θανάτου των βοών). Πρόκειται για διάλογο 132 στίχων,σε 33 στροφές, όπου καταγράφεται μια επιδημία η οποία θανατώνει τα ζώα.
Η συγγραφή του τοποθετείται περί το 394/395. Θεωρείται ότι ανανεώνει την βιργιλιανή βουκολική ποίηση. Υπάρχουν κάποια επιφανειακά χριστιανικά στοιχεία, όπως η παρουσίαση του Χριστού ως θεραπευτή θεού. Έχει χαρακτήρα προτρεπτικό και απολογητικό.

## Παραπομπές


## Πηγή
*Στυλιανός Παπαδόπουλος, Πατρολογία, τομ. Β, Αθήνα, 1990, σελ.705-706

Κατηγορία:Ρωμαίοι ποιητές
Μάλεσι

Το **Μάλεσι** (βουλγ. *Малешевска* *Μαλέσεφσκα*,  *Μαλεσέφσκι*) είναι ορεινός όγκος της οροσειράς του Δυτικού Ορβήλου, στην Βορειοανατολική Μακεδονία, στην περιοχή της Παρορβηλίας. Η ψηλότερη κορυφή του Μαλεσίου με ύψος 1.803 μ. είναι ο *Βράχος Ηλιώφ* (Ильов връх) ή *Τζαμί Τεπέ* (Џами Тепе) και βρίσκεται στα σύνορα 2 κρατών: της Βουλγαρίας και της Βόρειας Μακεδονίας. Αποτελεί τμήμα της οροσειράς του Δυτικού Ορβήλου.

Έχει προσανατολισμό από Β. προς Ν. Η κορυφογραμμή του Μαλεσίου αποτελεί το όριο μεταξύ της υδρογραφικής λεκάνης απορροής του Στρυμόνα και των παραποτάμων του, στα δυτικά και της υδρογραφικής λεκάνης απορροής του Αξιού και των παραποτάμων του, στα ανατολικά. Βόρεια συνδέεται με τη Βλαχίνια μέσω ενός στενού και απότομου αυχένα. Έχει πλούσια χλωρίδα και πανίδα και μεσογειακό κλίμα. Στη Βουλγαρία υπάρχουν δύο εθνικοί δρυμοί για την προστασία των βιοτόπων. Ανάμεσα στο Μάλεσι και στον Ανατολικό Όρβηλο (Πυρήν) σχηματίζονται τα Στενά της Κρέσνας, που διασχίζει ο Στρυμών. Το Μάλεσι έδωσε την ονομασία στη ευρύτερη περιοχή που είναι γνωστή ως Μαλέσοβο ήδη από την εποχή του Βυζαντίου. 

## Παραπομπές


## Πηγές
* Β. Νικόλωφ, Μ. Ιορντάνοβα, *"Планините в България"*, Σόφια, 1997, σσ.128-130.

Κατηγορία:Όρβηλος
Κατηγορία:Βουνά της Βουλγαρίας
Κατηγορία:Βουνά της Βόρειας Μακεδονίας
Παγεροί Άγιοι

Οι **παγεροί άγιοι** είναι λαϊκή δοξασία περί μετεωρολογικών φαινόμενων της κεντρικής Ευρώπης. Σύμφωνα με αυτή από τις 11 ως τις 15 Μαΐου παρουσιάζεται απότομη πτώση των θερμοκρασιών, ενώ μετά το πέρασμα της 15ης Μαΐου ο καιρός σταθεροποιείται και έρχεται η Άνοιξη. Η ετυμολογία του όρου προέρχεται από τους αγίους μάρτυρες της εκκλησίας που τιμούνται τις ημέρες αυτές, τους άγιους Μαμέρτους, Παγκράτσιους, Σερβάτσιους, Βονιφάτσιους, και την Αγία Σοφία, την παγερή. Μετά τους παγερούς άγιους ακολουθεί ο  παγετός των προβάτων.

Κατηγορία:Λαογραφία
Κατηγορία:Κλίμα
Άγιος Μαμέρτους

Ο **Άγιος Μαμέρτους** (*Mamert*, ... - 475) ήταν αρχιεπίσκοπος της πόλης Βιεν στη Γαλατία και είναι Άγιος της Καθολικής Εκκλησίας. Η βασική συμβολή του στην εκκλησιαστική πρακτική ήταν η εισαγωγή της λιτανείας πριν την ημέρα της Αναλήψεως, ως μεσολάβηση έναντι σεισμών και άλλων καταστροφών. Η μνήμη του τιμάται στις 11 Μαΐου. Συγκαταλέγεται στους παγερούς αγίους.

## Βιογραφία
Ήταν γόνος εύπορης γαλλορωμαϊκής οικογένειας από την Λυών. Αδελφός του ήταν ο θεολόγος και λόγιος Κλαυδιανός Μαμέρτους. Χρίστηκε επίσκοπος το 461 στη Βιεν (στη σημερινή Γαλλία). Λέγεται ότι έκανε πολλά θαύματα, γιάτρεψε κόσμο, και μια φορά με τις εκκλήσεις του έσωσε την πόλη από φοβερή πυρκαγιά. Στην καθολική αγιογραφία εικονίζεται ως επίσκοπος με φωτιά κάτω από τον χριστιανικό σταυρό. Είναι ο προστάτης των ποιμένων και των σωμάτων πυροσβεστικής. Στον άγιο αυτό γίνεται έκκληση κατά ξηρασίας, πυρετού και παθήσεων του θώρακα.

Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 5ου αιώνα
Ντοματοπελτές

Ο **πελτές** ή **ντοματοπελτές** είναι συστατικό που παρασκευάζεται από ντομάτες και χρησιμεύει στην μαγειρική. Η παρασκευή του πελτέ γίνεται με την απομάκρυνση των υγρών από τις ντομάτες, την αποφλοίωσή τους. Στη συνέχεια ο πολτός ντομάτας ζεσταίνεται ξανά μέχρι να φύγουν τα υγρά και μετά τοποθετείται στο φούρνο με μυρωδικά. Αυτό που μένει είναι ο πελτές. Ο πελτές μπορεί να χρησιμοποιηθεί για άλειμμα σε ψωμί ή για κοκκινιστά.

## Παραπομπές


## Εξωτερικοί σύνδεσμοι
* 
* 

Κατηγορία:Σάλτσες
Κατηγορία:Συστατικά τροφίμων
Κατηγορία:Τρόφιμα με βάση την τομάτα
Κρητικό μαμούθ

Το **κρητικό μαμούθ** είναι το μικρότερο μαμούθ που έζησε στη Γη. Έζησε πριν 740.000 χρόνια στην Κρήτη. Ζύγιζε 310 κιλά και είχε μέγεθος μόλις 110 εκατοστά. Λίγα απολιθώματα βρέθηκαν, κυρίως οστά και δόντια.

Τα πρώτα απολιθώματα βρέθηκαν το 1907 στη βορειοανατολική Κρήτη, στο ακρωτήριο Μαλέκας. Αρχικά αναγνωρίστηκε ως μέλος του γένους ελέφαντας, παρόμοιο με τους ελέφαντες νάνους της Τήλου, και έλαβε το επιστημονικό όνομα Elephas creticus, ενώ έχει και το όνομα Palaeoloxodon creticus. Στατιστικές αναλύσεις της μορφής των δοντιών δεν μπορούσαν να καταλήξουν με σιγουριά σε ποιο γένος ανήκε το δείγμα.
αριστερά|μικρογραφία|Δόντια
Όμως, μετέπειτα έρευνες του Μουσείου Φυσικής Ιστορίας του Λονδίνου αποκάλυψαν ότι στη πραγματικότητα ανήκε στο γένος Μαμούθ. Οι μελέτες του μουσείου επιβεβαίωσαν μελέτες γεννητικού υλικού του 2006, με αποτέλεσμα να μετονομαστεί σε Mammuthus creticus.

Το κρητικό μαμούθ, όπως και άλλα νησιωτικά είδη, είναι μικρότερα από τους συγγενείς τους διότι τα νησιά έχουν λίγους πόρους, με αποτέλεσμα τα ζώα να πρέπει να συρρικνωθούν ώστε να αρκούνται στη περιορισμένη τροφή. Το φαινόμενο αυτό ονομάζεται νησιωτικός νανισμός. Τα Μαμούθ νάνοι έχει ανακαλυφθεί ότι ζούσαν στη Σαρδηνία και σε νησιά της Καλιφόρνια και της Σιβηρίας.

## Παραπομπές


Κατηγορία:Προϊστορικοί ελεφαντίδες
Κατηγορία:Εξαφανισμένα θηλαστικά της Πλειστόκαινου
Κατηγορία:Κρήτη
Αριέλ Ιμπαγάσα

Ο **Άριελ Μιγκέλ Σαντιάγο Ιμπαγάσα** (γεννημένος στις 27 Οκτωβρίου 1976 στο Μπουένος Άιρες) είναι Αργεντινός πρώην ποδοσφαιριστής. Έχοντας ως παρατσούκλι το *El Caño*. Η συνηθισμένη του θέση ήταν μεσο-επιθετικός, και είναι γνωστός για την τεχνική του κατάρτιση, περνώντας το μεγαλύτερο τμήμα της καριέρα του στην Ισπανία - όπου έπαιξε κυρίως για τη Ρεάλ Μαγιόρκα- συσσωρεύοντας στο Ισπανικό πρωτάθλημα ποδοσφαίρου 343 συμμετοχές και 33 γκολ μέσα σε 12 σεζόν.

## Καριέρα
Ο Ιμπαγάσα ξεκίνησε την επαγγελματική καριέρα του στη Λανούς και μετακόμισε τον Ιούλιο του 1998 στην Ρεάλ Μαγιόρκα της  Ισπανίας, μαζί με έναν συμπαίκτη του, τον Γκουστάβο Σιβιέρο (ένας Αργεντίνος, ο Τερματοφύλακας Κάρλος Ρόα, έκανε την ίδια κίνηση την σεζόν 1997-98), εντούτοις  με την ομάδα των Βαλεαρίδων Νήσων, που τερμάτισε τρίτη την σεζόν 1998-99, σχεδόν έχασε την ευκαιρία να μπει στη φάση των ομίλων του ΟΥΕΦΑ Τσάμπιονς Λιγκ 1998-99. 

Τη σεζόν 2000-2001, ο Ιμπαγάσα, ευρύτερα γνωστός για τις αποφάσεις του που κατέληγαν σε γκολ, συμψηφίστηκε, ένα γκολ του, στα 10 καλύτερα γκολ της σεζόν και συνέχισε ως ένα αναπόσπαστο και βασικό μέλος στην 11άδα -και αρχηγός- για την ομάδα της Μαγιόρκας μέχρι την άφιξή του στην Ατλέτικο Μαδρίτης, τον Ιούλιο του 2003. Εκεί, ανανέωσε το συμβόλαιό του τον Μάρτιο του 2006, αλλά στις αρχές της σεζόν 2006-07 έφυγε πάλι για τη Ρεάλ Μαγιόρκα, όπου έγινε ένας από τους τοπ ασίστ στη σεζόν 2007-08. 

Ο Ιμπαγάσα πήγε στην Βιγιαρρεάλ ΚΦ τον Ιούλιο του 2008 για 1,5 εκατ. Ευρώ, για 2 σεζόν. Δύο χρόνια αργότερα μετά από δύο άτυχες σεζόν, αμαυρώθηκε από μερικά σωματικά προβλήματα (ακόμα και αν κατάφερε να πετύχει 60 συμμετοχές με τη Βιγιαρρεάλ ΚΦ), ο 34χρονος, μετακόμισε στον Ολυμπιακό και  την Ελλάδα με ένα 2ετές συμβόλαιο. Σκόραρε για πρώτη φορά με την ερυθρόλευκη φανέλα σε μια νίκη 5-1 σε φιλικό επί της Α.Σ. Ρόμα, συμβάλλοντας με 24 συμμετοχές (και 0 γκολ) με την φανέλα της ομάδας του Πειραιά και στέφθηκε πρωταθλητής της Σούπερ Λίγκα.

Τη σεζόν 2014-2015, στα 38 του, αγωνίστηκε με την φανέλα του Πανιωνίου.

## Διακρίσεις
Σύλλογοι:
*Ρεάλ Μαγιόρκα: Κύπελλο Ισπανίας 2002-03
*Ολυμπιακός Σ.Φ.Π. (ποδόσφαιρο): Σούπερ Λίγκα 2010-11, 2011-12, 2012-13,2013-14  και Κύπελλο Ελλάδας ποδοσφαίρου ανδρών 2011-12

Εθνική Ομάδα:
* Αργεντινή Παγκόσμιο Κύπελλο ποδοσφαίρου κάτω των 20 ετών 1995

## Παραπομπές


Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Κλουμπ Ατλέτικο Λανούς
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΡΚΝ Μαγιόρκα
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Προπονητές ποδοσφαίρου Ολυμπιακού Πειραιώς Β
Πόλεις του Σονσονάτε

thumb|right|250px|Το Διαμέρισμα  Σονσονάτε στο Ελ Σαλβαδόρ

Αυτός είναι ένας **κατάλογος [[πόλη|πόλεων]] του [[διαμέρισμα Σονσονάτε|Διαμερίσματος Σονσονάτε]], [[Ελ Σαλβαδόρ]]**:

## Μεγαλύτερες πόλεις
# Σονσονάτε
# Ακαχούτλα
# Μετάγιο

## Πόλεις
* Ακαχούτλα
* Αρμένια
* Ισάλκο
* Καλούκο
* Κουισναυάτ
* Ισάλκο
* Μετάγιο
* Ναουϊσάλκο
* Ναουλίνγκο
* Σαλκοατιτάν
* Σαν Αντόνιο δελ Μόντε
* Σαν Ισίδρο
* Σαν Χουλιάν
* Σάντα Καταρίνα Μασαουάτ
* Σάντα Ισαμπέλ Ισουατάν
* Σάντο Ντομίνγκο
* Σονσονάτε
* Σονσακάτε
* Χουαγιούα

## Δείτε επίσης
* Κατάλογος πόλεων του Ελ Σαλβαδόρ

Πολεις
Πόλεις του Καμπάνιας

thumb|right|250px|Το Διαμέρισμα  Αουατσαπάν στο Ελ Σαλβαδόρ

Αυτός είναι ένας **κατάλογος [[πόλη|πόλεων]] του [[διαμέρισμα Καμπάνιας|Διαμερίσματος Καμπάνιας]], [[Ελ Σαλβαδόρ]]**:

## Μεγαλύτερες πόλεις
# Σενσουντεπέκε
# Σιουδάδ Ιλομπάσκο

## Άλλες πόλεις

* Βικτόρια
* Γκουακοτέκτι
* Ελ Αμάτε
* Ιλομπάσκο
* Λος λαουρέλες
* Ντολόρες
* Σενσουντεπέκε
* Σέρρο Κολοράδο
* Σινκέρα
* Τεχουτεπέκε
* Χουτιάπα

## Δείτε επίσης
* Κατάλογος πόλεων του Ελ Σαλβαδόρ

Πολεις
Σονσονάτε

Η **Σονσονάτε** (ισπαν. *Sonsonate*) είναι η δέκατη τρίτη μεγαλύτερη πόλη του Ελ Σαλβαδόρ. Είναι η πρωτεύουσα του διαμερίσματος Σονσονάτε. Έχει πληθυσμό 110.501 κατοίκων (2006).

## Γεωγραφία
Η Σονσονάτε βρίσκεται δυτικά του Ελ Σαλβαδόρ και κεντρικά του Σονσονάτε. Βρίσκεται βορειοανατολικά της Λος Άνχελες, νοτιοανατολικά της Ελ Κάρμεν, νοτιοδυτικά της Ελ Μοχόν και δυτικά της Καλούκο.

## Δημογραφία
Η Σονσονάτε είχε, σύμφωνα με την απογραφή του 2006, 110.511 κατοίκους. Είναι η δέκατη τρίτη μεγαλύτερη πόλη του Ελ Σαλβαδόρ μετά το Σαν Σαλβαδόρ, τη Σάντα Άνα, το Σογιαπάνγκι, το Σαν Μιγκέλ, την Απόντα, το Μεχικάνος, τη Σιουδάδ Ντελγάδο, τη Σάντα Τέκλα, το Ιλοπάνγκο, το Σαν Μαρτίν, το Κουσκατανσίνγκο και το Αουατσαπάν.

## Δείτε επίσης
* Κατάλογος πόλεων του Ελ Σαλβαδόρ

## Παραπομπές


## Εξωτερικοί σύνδεσμοι
* 

Σονσονατε
Σονσονατε
Σονσονατε
Σενσουντεπέκε

Η **Σενσουντεπέκε** (ισπανικά: Sensuntepeque) είναι μια πόλη του Ελ Σαλβαδόρ. Είναι η πρωτεύουσα του διαμερίσματος Καμπάνιας. Έχει πληθυσμό 41.216 κατοίκων (2006).

## Γεωγραφία
Η Σενσουντεπέκε βρίσκεται κεντρικά-βόρεια του Ελ Σαλβαδόρ και κεντρικά του Καμπάνιας. Βρίσκεται βορειοδυτικά της Σαν Ισίδρο και της Ελ Αμάντε και νότια της Βικτόρια.

## Δημογραφία
Η Σενσουντεπέκε είχε, σύμφωνα με την απογραφή του 2006, 41.216 κατοίκους. Έχει πυκνότητα 0.13 κατοίκων ανά τ.χλμ.

## Δείτε επίσης
* Κατάλογος πόλεων του Ελ Σαλβαδόρ

## Παραπομπές


## Εξωτερικοί σύνδεσμοι
* 

Καμπάνιας
Καμπάνιας
Καμπάνιας
Κατάλογος των επεισοδίων του Μέρλιν

Η παρακάτω λίστα αποτελεί τη **λίστα των επεισοδίων** της βρετανικής τηλεοπτικής σειράς *[[Μέρλιν (τηλεοπτική σειρά)|Μέρλιν]]*. Ξεκίνησε τη μετάδοσή της στο BBC One στις 20 Σεπτεμβρίου 2008 και διήρκεσε μέχρι τις 24 Δεκεμβρίου 2012, με 65 συνολικά επεισόδια.

Δημιουργήθηκε από τους Τζούλιαν Τζόουνς, Τζέηκ Μίτσι, Τζούλιαν Μέρφυ και Τζόννυ Καπς με βάση τους Αρθουριανούς θρύλους του μυθικού μάγου Μέρλιν και τη σχέση του με τον πρίγκιπα Άρθουρ, αλλά διαφέρει από τις παραδοσιακές εκδόσεις του μύθου με πολλούς τρόπους, κυρίως τους χαρακτήρες. Παράγεται από την ανεξάρτητη εταιρία παραγωγής Shine Limited. 

Ο αμερικάνικος τηλεοπτικός οργανισμός NBC ξεκίνησε να προβάλει το πρόγραμμα στις 21 Ιουνίου του 2009, αλλά μετά από μια μείωση στην τηλεθέαση, η σειρά μεταφέρθηκε στο καλωδιακό κανάλι Syfy, όπου ξεκίνησε τη μετάδοση του δεύτερου κύκλου στις 2 Απριλίου του 2010.

Οι πρώτοι τρεις κύκλοι είναι διαθέσιμοι σε DVD στο Ηνωμένο Βασίλειο και στις ΗΠΑ. Οι πρώτοι τρεις κύκλοι είναι διαθέσιμοι στο Netflix στη Βόρεια Αμερική.
## Γενική Εικόνα της Σειράς

## Επεισόδια
### Κύκλος 1 (2008)





### Κύκλος 2 (2009)





### Κύκλος 3 (2010)





### Κύκλος 4 (2011)





### Κύκλος 5 (2012)

## Αφιερώματα
### Παιδιά σε Ανάγκη

### Μυστικά και Μαγεία
Μια σειρά ντοκιμαντέρ η οποία δημιουργήθηκε από το BBC που ονομάζεται *Μυστικά και Μαγεία* παρήχθη για να συνοδεύσει τα επεισόδια του δεύτερου κύκλου. Κατά παρόμοιο τρόπο με το *[[Doctor Who|Doctor Who Εμπιστευτικό]]*, εξετάζει την παραγωγή του κάθε επεισοδίου του δράματος, με συνεντεύξεις των ηθοποιών καθώς επίσης και του ομίλου στην εμφάνισή τους στα πλάνα.

### Αναζήτηση του Μέρλιν των Κόλιν & Μπράντλεϋ
Αν και το *Μέρλιν Μυστικά και Μαγεία* δεν επαναλειτούργησε για τον δεύτερο κύκλο, η *Αναζήτηση του Μέρλιν των Κόλιν & Μπράντλεϊ* παρήχθη για να συνοδεύσει τον Κύκλο 3 του *Μέρλιν*. Ο Κόλιν Μόργκαν και ο Μπράντλεϋ Τζέημς, οι οποίοι παίζουν τους Μέρλιν και Αρθούρο στο *Μέρλιν*, εμφανίζονται σε έναν εβδομαδιαίο κύκλο από μικρά (συνήθως 2 έως 4 λεπτών) απευθείας σύνδεσης βίντεο δημοσιευμένα στην επίσημη ιστοσελίδα του *Μέρλιν*. Σε κάθε επεισόδιο οι ηθοποιοί είναι υποχρεωμένοι να ολοκληρώσουν διάφορες προκλήσεις και αποστολές, συμπεριλαμβανομένων ερωτήσεων και παιχνιδιών με διασκεδαστικά λάθη από το *Μέρλιν* να εμφανίζονται τακτικά. Η *Αναζήτηση του Μέρλιν των Κόλιν & Μπράντλεϋ* παρήχθη από τον Ίαν Σμιθ με τον Λουκ Μπέικερ ως βοηθό παραγωγού.

## Εξωτερικοί σύνδεσμοι
* ''Μέρλιν'' στο BBC Online

## Παραπομπές


Μέρλιν
Χάνμπο

Το χάνμπο είναι ράβδος μεγέθους περίπου ενενήντα εκατοστών, η οποία χρησιμοποιείται σε διάφορες πολεμικές τέχνες, με προέλευση κυρίως την Ιαπωνία.

Με το χάνμπο μπορεί κάποιος να εκτελέσει χτυπήματα καθώς και διάφορες λαβές και κλειδώματα. Το μικρό μέγεθός του, το καθιστά ιδιαίτερα πρακτικό, καθώς αυτό μπορεί να μεταθερφεί εύκολα. Επίσης, κάποιος έχει μεγάλες πιθανότητες να βρει και να χρησιμοποιήσει σε κάποια κατάσταση αυτοάμυνας, μία ξύλινη ή μεταλλική βέργα, που μπορεί να βρει τυχαία στο δρόμο, και να μπορεί να την χρησιμοποιήσει αποτελεσματικά σαν χάνμπο.

Οι τεχνικές του χάνμπο εμφανίζουν μεγάλη ομοιότητα, με αυτές της ιαπωνικής ξιφασκίας (Κεν-τζουτσου), οπότε κάποιος που εξασκείται σε κάποια από τις δύο παραπάνω τέχνες αποκτά ευχέρεια και στην άλλη.

Η τέχνη που έχει ως σκοπό την ανάπτυξη και καλλιέργεια τεχνικών αυτοάμυνας, με χρήση του χάνμπο, ονομάζεται, Χάνμπο-τζούτσου.

Το χάνμπο διδάσκεται σε αρκετές σχολές Τζου-τζούτσου.

Κατηγορία:Όπλα
Κατηγορία:Ιαπωνικές πολεμικές τέχνες
Κωνσταντής Κάλφας

Αυτοδίδακτος αρχιτέκτονας του σουλτάνου Μουσταφά Γ΄ (1757-1781) ο οποίος εκχέρσωσε με επιτυχία την Βλάγκα (σημερινό Yenikapi). Γεννήθηκε στους Επιβάτες κατά τον 18ο αιώνα, χωρίς να γνωρίζουμε ημερομηνίες γεννήσεως και θανάτου του. 

Το κατόρθωμά του αυτό εκθείασε με ποίημά του ο Καισάριος Δαπόντες, το οποίο περιλαμβάνεται στο ανέκδοτο έργο του "Βιβλίον Βασιλειῶν". Από 'κει γνωρίζουμε ότι ο Κωνσταντής Κάλφας κατοικούσε στο Εξωκιόνιον (περιοχή της Κωνσταντινουπολεως).

«Περὶ τῆς εἰς τὴν Βλάγκα θαλάσσης ποὺ ἐχερσώθη τώρα»

    Μὲ τὰ σεντούκια πλὴν μικρά, πρὸ δέκα χρόνων τώρα,
    ἐχέρσωσε καὶ Κωνσταντῆς Κάλφας, καλή του ὥρα.
    Ἀπ’ τοὺς Πιβάτας τὸ χωριὸ, ἤτανε ὁ καλός μου,
    καὶ εἰς τὰ Ἕξι Μάρμαρα κάθουνταν γνώριμός μου.

    Τοῦ βασιλέως Μουσταφᾶ τοῦ νὺν τοῦ τελευταίου,
    δαπάνῃ τε καὶ προσταγῇ (Μεχμέτ),
    ἀπὸ τὴν Βλάγκα δὲ, ἔξω ἀπ’ τὸ τειχίον,
    ἐχέρσωσε τὴ θάλασσα κὶ ἔκαμε χωρίον. 

    Θάλασσαν ἑβδομήκοντα καὶ δυό χιλιάδες πῆχες 
    καθὼς με ἔλεγε, θαῦμα εἰς τοὺς Καλφάδες.
    Πλάτους καὶ μάκρους μέτρημα, ὡς ξεύρουν καὶ μετροῦσι 
    οἱ κτίσται τὰ σπητότοπα καὶ τὰ πηχολογοῦσι.

    Τοῦ ἔκτισε δὲ καὶ τζαμί γιὰ τοῦ τζαμιοῦ τὴν χρείαν,
    ἔκαμε τοῦτο τὸ χωριὸ καὶ τὴν ζωοτροφίαν.

## Βιβλιογραφία
*ΓΕΔΕΩΝ Μ., «αρχιτέκτονες Έλληνες του ΙΗ΄ καὶ ΙΘ΄ αιώνος», (Ανατύπωσις εκ του Εγκυκλ. Ημερολογίου 1935). Κωνσταντινούπολις 1935.

Κατηγορία:Επιβατιανοί
Καλφα
Κορνάρος (αποσαφήνιση)

Με το επώνυμο **Κορνάρος** απαντούμε τα εξής πρόσωπα:
*Ανδρέας Κορνάρος, (1547–1616;) εξελληνισμένος Βενετός ευγενής και σημαντικός ιστορικός και συγγραφέας
*Βιτσέντζος Κορνάρος, (1553–1613;) Έλληνας ποιητής από την Κρήτη
*Ιωάννης Κορνάρος, (1745– ; ) Έλληνας αγιογράφος από την Κρήτη
*Πέτρος Κορνάρος, Λατίνος αρχιεπίσκοπος, βαρόνος και κυβερνήτης της Πάτρας το 1386
*Στυλιανός Κορνάρος, (1911/1912–1999), Μητροπολίτης Νικοπόλεως και Πρεβέζης

Κατηγορία:Ελληνικά επώνυμα
Χένρικ Νικολά Κρέιερ

**Χένρικ Νικολά Κρέιερ** (, 22 Μαρτίου 1799 - 14 Νοεμβρίου, 1870) ήταν Δανός ζωολόγος και Φιλέλληνας.

## Βιογραφία
Γεννήθηκε στην Κοπεγχάγη το 1799, ήταν αδελφός του συνθέτη Χάνς Έρνστ Κρέιερ. Αρχικά, σπούδασε ιατρική, με την εγγραφή στο Πανεπιστήμιο της Κοπεγχάγης το 1817. Αργότερα μετακινήθηκε στο Τμήμα Ιστορίας και Φιλολογίας. Ως φοιτητής υποστήριξε το  κίνημα του Φιλελληνισμού και έλαβε μέρος στον Πόλεμο Ανεξαρτησίας της Ελλάδας, μαζί με άλλους φοιτητές της Δανίας.
Για την  συμμετοχή του στην Ελληνική Επανάσταση ο Κρέιερ έγραψε απομνημονεύματα..
Με την επιστροφή του από την Ελλάδα, εξέφρασε και πάλι ενδιαφέρον για την  ζωολογία. Το 1827 διορίστηκε επίκουρος καθηγητής στο Στάβανγκερ, όπου συνάντησε και παντρεύτηκε αργότερα την Μπέρθα Γκέσνταλ. Η αδελφή της Μπέρθα , Έλεν Γκέσνταλ δεν ήταν σε θέση να μεγαλώσει  το παιδί της, και οι Χένρικ και Μπέρθα υιοθετήσαν το αγόρι, που πήρε το όνομα Πέτερ Σεβερίν Κρέιερ , με το οποίο όνομα αργότερα έγινε ένας διάσημος ζωγράφος.
Ο Κρέιερ επέστρεψε στην Κοπεγχάγη το 1830, όπου ήταν καθηγητής της φυσικής ιστορίας  στην Στρατιωτική Ακαδημία. Λόγω της έλλειψης βιβλίων ο Κρέιερ  έγραψε και δημοσίευσε το βιβλίο* * (1833).
Κατά τη διάρκεια της σταδιοδρομίας του, πήγαινε συχνά στη θάλασσα στα ανοικτά των ακτών της Δανίας, για την εξερεύνηση της θαλάσσιας ζωής, και ιδιαίτερα των ψαριών  και οστρακοειδών. Τα αποτελέσματα της έρευνάς του τα δημοσίευσε στην κύρια εργασία του* * («Τα ψάρια της Δανίας», 3 τόμοι, 1838-1853). Κατά τη διάρκεια της ζωής του επισκέφθηκε το μεγαλύτερο μέρος των ακτών της δυτικής Ευρώπης, καθώς τις ακτές στη  Νέα Γη του Καναδά. Με την επιδείνωση της υγείας αναγκάστηκε να εγκαταλείψει το 1869 ως επικεφαλής του Ζωολογικού Μουσείου του Πανεπιστημίου της Κοπεγχάγης, του οποίου προήδρευσε από το 1847.

## Παραπομπές


## Βιβλιογραφία
* Henrik Nikolai Krøyer, *Erindringer af Henrik Krøyers Liv 1821-38* (1870).
* Gosch: *Danmarks zoologiske Littteratur*

## Εξωτερικοί σύνδεσμοι
* 
* 

Κατηγορία:Ζωολόγοι
Κατηγορία:Φιλέλληνες
Πρωτάθλημα ποδοσφαίρου Ρωσίας 2000

Το **Πρωτάθλημα ποδοσφαίρου Ρωσίας 2000** (ρωσικά: Чемпионат России по футболу 2000) ήταν το 9ο Πρωτάθλημα Ρωσίας στην ιστορία του θεσμού. Διεξήχθη από τις 24 Μαρτίου μέχρι τις 12 Νοεμβρίου 2000. Πρωτάθλητρια αναδείχθηκε η Σπαρτάκ Μόσχας.

## Γεγονότα

* Σύμφωνα με τα αποτελέσματα του Πρωταθλήματος Ρωσίας 2000, υποβιβάστηκαν η Λοκομοτίβ Νίζνι Νόβγκοροντ και η Ουραλάν, ενώ την θέση τους πήραν η Τορπέντο-ΖΙΛ και η Σόκολ Σαράτοφ.
* Την τελευταία αγωνιστική για τη τρίτη θέση αναμετρήθηκαν η Ανζί Μαχατσκαλά και η Τορπέντο Μόσχας - η πρώτη ήταν ικανοποιημένη και με ισοπαλία, ενώ η δεύτερη χρειαζόταν μονάχα νίκη. Το πρώτο ημίχρονο έληξε με σκορ 1:0 για την Ανζί, ωστόσο, στο δεύτερο ημίχρονο, η Τορπέντο ισοφάρισε. Στο τρίτο λεπτό των καθυστερήσεων, ο διαιτητής θεώρησε ότι παίκτης της Ανζί έπαιξε με το χέρι στην περιοχή της ομάδας του, γι' αυτό και έδωσε πέναλτι στους Μοσχοβίτες, οι οποίοι το εκμεταλλεύτηκαν (το εκτέλεσε επιτυχημένα ο Αντρέι Γκάσκιν) και πήραν τη νίκη - οι παίκτες της Ανζί είχαν διαμαρτυρηθεί γι' αυτή τη φάση.

## Αποτελέσματα

### Πρωτάθλημα

*Η Ζενίτ Αγίας Πετρούπολης και η ΤΣΣΚΑ Μόσχας αρνήθηκαν να συμμετέχουν στο Κύπελλο Ιντερτότο 2001*

## Καλύτεροι σκόρερ

## 33 καλύτεροι

Ο κατάλογος των 33 καλύτερων ποδοσφαιριστών του Πρωταθλήματος ποδοσφαίρου Ρωσίας αποφασίστηκε κατά τη διάρκεια συνόδου της ΡΠΟ, στις 5 Δεκεμβρίου 2000.

### Τερματοφύλακες

* Αλεξάντερ Φιλιμόνοφ (Σπαρτάκ Μόσχας)
* Ρουσλάν Νιγκματούλιν (Λοκομοτίβ Μόσχας)
* Βενιαμίν Μαντρίκιν (Αλάνια Βλαντικαφκάς)

### Αμυντικοί

* Ντμίτρι Παρφιόνοφ (Σπαρτάκ Μόσχας)
* Ζέρρι Τσουίσε (ΤΣΣΚΑ Μόσχας)
* Γκενάντι Νιζεγκορόντοφ (Λοκομοτίβ Μόσχας)
* Ιγκόρ Τσουγκάϊνοφ (Λοκομοτίβ Μόσχας)
* Ντμίτρι Ανάνκο (Σπαρτάκ Μόσχας)
* Αλεξέι Κατούλσκι (Ζενίτ Αγίας Πετρούπολης)
* Γιούρι Κοφτούν (Σπαρτάκ Μόσχας)
* Αλεξάντερ Τοτσίλιν (Ντιναμό Μόσχας)
* Βαντίμ Εφσέεφ (Λοκομοτίβ Μόσχας)
* Γιούρι Ντροζντόφ (Λοκομοτίβ Μόσχας)
* Ευγκένι Βαρλάμοφ (ΤΣΣΚΑ Μόσχας)
* Βιτάλι Λιτβίνοφ (Τορπέντο Μόσχας)

### Μέσοι

* Ρολάν Γκούσεφ (Ντιναμό Μόσχας)
* Βασίλι Μπαράνοφ (Σπαρτάκ Μόσχας)
* Βαλέρι Εσίποφ (Ροτόρ Βολγκογκράντ)
* Βίκτορ Μπουλάτοφ (Σπαρτάκ Μόσχας)
* Έλβερ Ραχίμιτς (Ανζί Μαχατσκαλά)
* Μαξίμ Καλινιτσένκο (Σπαρτάκ Μόσχας)
* Εγκόρ Τιτόφ (Σπαρτάκ Μόσχας)
* Ντμίτρι Λοσκόφ (Λοκομοτίβ Μόσχας)
* Αλεξάντερ Πριζέτκο (ΦΚ Τσερνομόρετς)
* Νάρβικ Σιρχάεφ (Ανζί Μαχατσκαλά)
* Μαξίμ Ρομάσενκο (Ντιναμό Μόσχας)
* Αρτιόμ Μπιζρόντνι (Σπαρτάκ Μόσχας)

### Επιθετικοί

* Αλεξάντερ Πανόφ (Ζενίτ Αγίας Πετρούπολης)
* Μαξίμ Μπουζνίκιν (ΦΚ Σατούρν - Σπαρτάκ Μόσχας)
* Πρέντραγκ Ραντζέλοβιτς (Ανζί Μαχατσκαλά)
* Σεργκέι Σιμάκ (ΤΣΣΚΑ Μόσχας)
* Λουίς Ρόμπσον (Σπαρτάκ Μόσχας)
* Ντμίτρι Κιριτσένκο (ΦΚ Ροστσελμάς)

## Βραβεία

## Παραπομπές



## Πηγές

* Η στατιστική του Πρωταθλήματος Ρωσίας στο rsssf.com (Αγγλικά)
* Το Πρωτάθλημα Ρωσίας 2000 στο WildBall.ru (Ρωσικά)

Πρωτάθλημα ποδοσφαίρου Ρωσίας 2000
Κεφαλή Λυσιμάχης (Βρετανικό Μουσείο αρ 2001)

Η **κεφαλή της Λυσιμάχης** που εκτίθεται στο Βρετανικό Μουσείο είναι εύρημα από την Ιταλική Ταρκινία. Βρέθηκε σε ανασκαφές και αγοράστηκε για το Μουσείο το 1887 και μελετήθηκε από τον Ολλανδό αρχαιολόγο Γιαν Σιξ (Jan Six).
## Περιγραφή
Εικονίζει μια γηραιά γυναίκα, την ιέρεια Λυσιμάχη του ναού της Πολιάδος Αθηνάς. Είναι μαρμάρινο αντίγραφο προγενέστερου μπρούτζινου ανδριάντα, του οποίου το πρότυπο ίσως να ανάγεται σε αρχαιότατο ξύλινο ξόανο.

## Πηγές
* 
## Εξωτερικοί σύνδεσμοι

* Παρουσίαση της κεφαλής στο Βρετανικό Μουσείο

Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κοχουτεπέκε

Η **Κοχουτεπέκε** (ισπανικά: Cojutepeque) είναι η δέκατη τέταρτη μεγαλύτερη πόλη του Ελ Σαλβαδόρ. Είναι η πρωτεύουσα του διαμερίσματος Κουσκατλάν. Έχει πληθυσμό 70.000 κατοίκων (2006).

## Γεωγραφία
Η Κοχουτεπέκε βρίσκεται κεντρο-δυτικά του Ελ Σαλβαδόρ και νοτιοανατολικά του Κουσκατλάν. Βρίσκεται νότια της Κολόνια Χαρδίνες δε Λας Πάβας, νοτιοανατολικά της Κουσκατλάν και  βορειοανατολικά της Λίμνης Ιλοπάνγκο.

## Ιστορία
Αρχικά η πρωτεύουσα του Διαμερίσματος Κουσκατλάν ήταν η Σουτσιοτότο, αλλά στις 2 Νοεμβρίου 1861 έγινε η Κοχουτεπέκε.

## Δημογραφία
Η Κοχουτεπέκε είχε, σύμφωνα με την απογραφή του 2006, 70.000 κατοίκους. Είναι η δέκατη τέραρτη μεγαλύτερη πόλη του Ελ Σαλβαδόρ μετά το Σαν Σαλβαδόρ, την Σάντα Άνα, το Σογιαπάνγκι, το Σαν Μιγκέλ, την Απόντα, το Μεχικάνος, τη Σιουδάδ Ντελγάδο, την Σάντα Τέκλα, το Ιλοπάνγκο, το Σαν Μαρτίν, το Κουσκατανσίνγκο, την Αουατσαπάν και τη Σονσονάτε.

## Οικονομία
Η κύριες παραγωγές της Κοχουτεπέκε είναι τα δημητριακά, η ζάχαρη, το ζαχαροκάλαμο, ο καφές, ο καπνός και τα φρούτα.

## Διοικητική διαίρεση
Ο δήμος της Κοχουτεπέκε διαιρείται σε 7 καντόνια:

* Σάντα Λουσία
* Καλβάριο
* Σαν Νικολάς
* Σαν Χοσέ
* Σαν Χουάν
* Κονσεπσιόν

## Δείτε επίσης
* Κατάλογος πόλεων του Ελ Σαλβαδόρ

## Παραπομπές


## Εξωτερικοί σύνδεσμοι
* 

Σενσουντεπέκε
Σενσουντεπέκε
Σενσουντεπέκε
Πόλεις του Κουσκατλάν

thumb|right|250px|Το Διαμέρισμα  Κουσκατλάν στο Ελ Σαλβαδόρ

Αυτός είναι ένας **κατάλογος [[πόλη|πόλεων]] του [[διαμέρισμα Κουσκατλάν|Διαμερίσματος Κουσκατλάν]], [[Ελ Σαλβαδόρ]]**:

## Μεγαλύτερες πόλεις
# Κοχουτεπέκε
# Σουτσιτότο

## Άλλες πόλεις

* Ελ Κάρμεν
* Ελ Ροσάριο
* Καντελάρια
* Κονσεπσιόν
* Κοχουτεπέκε
* Μόντε Σαν Χουάν
* Ορατόριο δε Κονσεπσιόν
* Σαν Κριστόμπαλ
* Σαν Μπαρτολομέ Περουλαπία
* Σαν Πέδρο Περουλαπάν
* Σαν Ραφαέλ Σέδρος
* Σαν Ραμόν
* Σαν Χοσέ Γκουαγιαμπάλ
* Σάντα Κρους Αναλκίτο
* Σάντα Κρους Μιτσάπα
* Σουτσιτότο
* Τενανσίνγκο

## Δείτε επίσης
* Κατάλογος πόλεων του Ελ Σαλβαδόρ

Πολεις
Καλλικράτεια Ανατολικής Θράκης

Η **Καλλικράτεια** (σήμερα *Mimarsinan*) ήταν ελληνική κωμόπολη κτισμένη επί του αριστερού κέρατος του κόλπου των Αθύρων της Προποντίδας, και απείχε περίπου 32 χιλιόμετρα από την Κωνσταντινούπολη. Εκκλησιαστικά υπαγόταν στην Μητρόπολη Μετρών και Αθύρων και διοικητικά στην νομαρχία Κωνσταντινουπόλεως. 

Με την Ανταλλαγή πληθυσμών το 1923 (Συνθήκη της Λωζάνης) οι κάτοικοι της Καλλικράτειας ακολούθησαν την μοίρα του Ελληνισμού της Ανατολικής Θράκης και έγιναν πρόσφυγες στην μητροπολιτική Ελλάδα δημιουργώντας νέο οικισμό, τη Νέα Καλλικράτεια, στη Χαλκιδική.

Κατά την παράδοση ιδρύθηκε από τον Λακεδαιμόνιο στρατηγό Καλλικρατίδη τον 3ο αιώνα π.Χ. Κατά τους βυζαντινούς χρόνους λέγεται ότι οι αυτοκράτορες προτιμούσαν την Καλλικράτεια ως τόπο κυνηγιού. 

Κατά τα μέσα του 10ου αιώνα, εκεί πέθανε η πολιούχος της κωμοπόλεως Οσία Παρασκευή η Επιβατινή (η Νέα).

## Βιβλιογραφία
* Δράκος, Ευστράτιος. *Τα Θρακικά : ήτοι διάλεξις περί των εκκλησιαστικών επαρχιών Σηλυβρίας, Γάνου και Χώρας, Μετρών και Αθύρων, Μυριοφύτου και Περιστάσεως, Καλλιπόλεως και Μαδύτου*. Αθήνησι, 1892.
* Μήλλας, Ακύλας. *Προποντίδα: μια θάλασσα της Ρωμιοσύνης*. Αθήνα, 1992.
* *Καλλικράτεια: από την Προποντίδα στη Χαλκιδική*. Λαογραφικό Λεύκωμα, Δήμος Νέας Καλλικράτειας, 2000.

Κατηγορία:Διαμερίσματα της Επαρχίας Κωνσταντινούπολης